jkorsvik/nowiki_second_scrape_merged huggingface dataset:
Kara Neumann-saken

Kara Neumann eller Kara Neumann-saken handler om døden til en 11 år gammel jente i Marathon County i Wisconsin 23. mars 2008.Foreldrene trodde ikke på konvensjonelle legetjenester og mente de kunne helbrede datteren ved bønn. Foreldrene var medlemmer av nettsekten Unleavened Bread, som tidligere har kritisert flere delstater i USA for å fjerne retten til å nekte å benytte konvensjonelle legetjenester for barn på grunnlag av religion. Kara Neumanns foreldre mener de var i sin fulle rett til å nekte henne legetjenester på grunnlag av USAs grunnlov. Likevel har statsadvokaten tatt ut tiltale mot foreldrene for grov omsorgssvikt.
Denne saken har fornyet debatten i Amerikas forente stater om hvorvidt det skal være lovlig å nekte barn omsorgstjenester på basis av foreldrenes religion.


== Referanser ==
Mångsbodarna

Mångsbodarna er en tettsted  i sørvestre delen av Älvdalens församling i Älvdalen kommune i Dalarna.
Stedet er kjent ettersom den andre Vasaloppskontrollen ligger der i skisporet mellom Berga by og Mora. 
Mångsbodarnas seter ligger på 430 moh. Den nevnes allerede i 1663–64 ved seteropptellingen. Ved midten av 1800-tallet ble et seterhushold bofast, og ved det store skiftet var det 280 bygninger, hvorav 40 hytter med åtte bofaste familier. Seteren benyttes i dag i stort sett for fritidsformål. Navnet Mångsbodarna stammer fra familien Mångs som eide seteren.


== Se også ==
Vasaloppet
Vinnere i Vasaloppet
Älvdalens församling
Ruth Rye Josefsen

Ruth Rye Josefsen (født 27. juli 1923 i Alta, død 2008) var en norsk politiker.
Hun satt på Sametinget i perioden 1989-1993, som representant for Norske Samers Riksforbund i Alta/Kvalsund valgkrets. Hun var også med og ledet Folkeaksjonen mot utbygging av Alta-Kautokeinovassdraget i 1989-90. 
I tillegg var hun aktiv i blant annet Norske Samers Riksforbund, Norges Kommunistiske Parti og Nei til EU. 
Arkivet etter Ruth Rye Josefsen er arkivert hos Samisk arkiv. 


== Kilder ==
Odd Mathis Hætta: Sametinget i navn og tall : Høsten 1989 - høsten 1993


== Eksterne lenker ==
Tre generasjonar som elev i Alta
Fritz Kuchen

Fritz Kuchen (født 10. september 1877, død 26. mai 1973) var en sveitsisk skytter som deltok i de olympiske leker 1920 i Antwerpen.
Kuchen vant tre olympiske medaljer i skyting under Sommer-OL 1920 i Antwerpen. Han kom på tredjeplass på 300 meter armégevær, liggende bak norske Otto Olsen og Léon Johnson fra Frankrike. Han var også med på de sveitsiske lagene som kom på tredjeplass i lagskytingen 300 meter rifle og 300 og 600 meter armégevær


== OL-medaljer ==
 1920  Antwerpen –  Bronse i skyting, 300 m armégevær, liggende   Sveits
 1920  Antwerpen –  Bronse i skyting, 300 m rifle 3 stillinger, lag  Sveits
 1920  Antwerpen –  Bronse i skyting, 300 m og 600 m armégevær, lag  Sveits


== Referanser ==


== Eksterne lenker ==
(en) Fritz Kuchen – Olympics.com 
(en) Fritz Kuchen – Olympic.org 
(en) Fritz Kuchen – Olympedia 
(en) Fritz Kuchen – Sports-Reference (OL-resultater – arkivert) 
(en) Fritz Kuchen – ISSF
Slaget ved Tomaszów Lubelski

Slaget ved Tomaszów Lubelski fant sted i nærheten av byen Tomaszów Lubelski mellom 17. og 26. september 1939, i innledningsfasen av andre verdenskrig. Det var det nest største slaget under invasjonen av Polen (slaget ved Bzura var det største) og var også det største slaget i felttoget med tanke på kamper mellom stridsvogner. Det resulterte i ødeleggelsen av de polske styrkene.


== Slagets gang ==
Slaget kan bli delt inn i to faser:

Fase 1 (også kjent som det første slaget ved Tomaszów Lubelski) – Polske styrkers forsøk på å bryte gjennom tyske posisjoner ved Tomaszów (17. – 20. september)
Fase 2 (også kjent som det andre slaget ved Tomaszów Lubelski) – Gjenværende polske styrkers forsøk på å bryte gjennom tyske styrker mot sør, med polsk kapitulasjon som resultat (21. september – 26. september)I det første slaget prøvde polske styrker av Armé Lublin og Armé Kraków under lederskap av general Tadeusz Piskor å bryte gjennom de tyske posisjonene rundt Tomaszów, i retning det rumenske brohodet. De polske styrkene inkluderte på den tid en av Polens største pansrede enheter, Warszawas pansrede og motoriserte brigade. Denne fasen endte med kapitulasjon av Armé Lublin den 20. september.
Den andre fasen involverte enheter fra den såkalte Nordre Fronten – gjenværende elementer av Armé Lublin, Armé Modlin og de operasjonelle gruppene Wyszków, Narew and Anders kavalari under ledelse av general Emil Krukowicz-Przedrzymirski og general Stefan Dąb-Biernacki. Som i det første slaget prøvde disse polske styrkene å bryte gjennom tyske posisjoner, men denne gangen mot sør. Det var bare kavaleristyrkene til general Władysław Anders som lyktes; de fleste gjenværende polske styrker klarte ikke å bryte gjennom og måtte kapitulere rundt 26. september.


== Referanser ==
Saǥai Muittalægje

Saǥai Muittalægje var en samisk avis som kom ut i årene 1904–1911. Avisen ble grunnlagt av Anders Larsen. Larsen brukte avisen bl.a. til å støtte Isak Saba som stortingsrepresentant fra 1906.


== Saǥai Muittalægje i digital form ==
Saǥai Muittalægje er digitalisert av og tilgjengeleg hos det finske Nationalbiblioteket:
Saǥai Muittalægje i digital form


== Referanser ==
Fritz Zulauf

Fritz Zulauf (født 19. april 1893, død 1941) var en sveitsisk skytter som deltok i de olympiske leker 1920 i Antwerpen.
Zulauf vant to olympiske medaljer i skyting under Sommer-OL 1920 i Antwerpen. Han kom på tredjeplass på 30 meter militærpistol bak brasilianske Guilherme Paraense og Raymond Bracken fra USA. Han var også med på de sveitsiske laget som kom på tredjeplass i lagskytingen 30 meter militærpistol bak USA og Hellas. De andre på laget var Domenico Giambonini, Hans Egli, Gustave Amoudruz og Joseph Jehle.


== OL-medaljer ==
 1920  Antwerpen – Bronse i skyting, 30 meter militærpistol  Sveits
 1920  Antwerpen – Bronse i skyting, 30 meter militærpistol lagskyting  Sveits


== Referanser ==


== Eksterne lenker ==
(en) Fritz Zulauf – Olympedia 
(en) Fritz Zulauf – Sports-Reference (OL-resultater – arkivert)
Waren Sardne

Waren Sardne var en norsk, samisk avis, som ble utgitt i perioden 1910–13 og 1922–27. Navnet er sørsamisk og betyr Budskap fra fjellet eller Underretning fra fjellet.Den var en avis for sørsamene, og ble utgitt på Røros av Daniel Mortenson. Den var, sammen med avisen Saǥai Muittalægje, viktig for samebevegelsen i denne perioden. 
Mortenson var redaktør i begge periodene avisen ble utgitt, men etter hans død i 1924 tok sønnen hans, Lars Danielsen, over som redaktør.Waren Sardne finnes på nett.


== Referanser ==
Domenico Giambonini

Domenico Giambonini (født 11. november 1868 i Lugano, død 8. august 1956 Bellinzona) var en sveitsisk skytter som deltok i de olympiske leker 1920 i Antwerpen.
Giambonini vant en olympiske bronsemedalje i skyting under Sommer-OL 1920 i Antwerpen. Han var med på de sveitsiske laget som kom på tredjeplass i lagskytingen 30 meter militærpistol bak USA og Hellas. De andre på laget var Gustave Amoudruz, Hans Egli, Joseph Jehle og Fritz Zulauf.


== OL-medaljer ==
 1920  Antwerpen –  Bronse i skyting, 30 meter militærpistol lagskyting  Sveits


== Eksterne lenker ==
(en) Domenico Giambonini – Olympedia 
(en) Domenico Giambonini – Sports-Reference (OL-resultater – arkivert)
NM i fotball for kvinner 2004

Norgesmesterskapet i fotball for kvinner 2004 er en norsk fotballturnering. Det var det 27. offisielle norgesmesterskapet i fotball for kvinner. Røa Idrettslag ble norgesmestre etter å ha slått Asker i finalen, som ble spilt lørdag 6. november på Ullevaal Stadion i Oslo. 
Asker kom til finalen ved å slå Rolvsøy/Kråkerøy, Liungen, Arna-Bjørnar og Trondheims-Ørn. 
Røa kom til finalen ved å slå Haugar, Larvik, Fløya og Kolbotn. 


== Småfakta ==
Klepp var det eneste toppserielaget som gikk ut mot et laveredivisjonslag. De tapte for Amazon Grimstad.
Den største seieren i Norgesmesterskapet var Kolbotns 16-0 over Fortuna Ålesund. Fortuna Ålesund hadde selv den tredje største seieren det året, med 13-0 over Eid. Imellom var Klepps 14-0 mot Nærbø.


== 1. runde ==


== 2. runde ==
Mandag 31. mai:
1=Mandag 24. mai2=Torsdag 27. mai3=Fredag 28. mai4=Lørdag 29. mai


== 3. runde ==
Tirsdag 29. juni:
5= Onsdag 16. juni6= Tirsdag 22. juni


== 4. runde/Kvartfinale ==
Lørdag 28. august:
7= Søndag 29. august


== Semifinale ==
Lørdag 25. september:


== Finale ==
Finalen ble spilt på lørdag 6. november foran 7023 tilskuere.
Mål: 0-1 Siri Nordby (18), 0-2 Beate Myrvold (28), 1-2 Anna Bettina Langlo Jevne (88)


== Noter ==


== Eksterne lenker ==
Stein Langørgens hjemmeside (engelsk)
speaker.no (fra andre runde)
Eugène Ryther

Eugène Ryther (født 23. mars 1890, død 8. mars 1973) var en sveitsisk vektløfter som deltok under OL 1920 i Antwerpen.
Ryther vant en olympisk bronsemedalje i vektløfting under OL 1920 i Antwerpen. Han kom på tredjeplass i den letteste klassen, fjærvekt opp til 60 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 210,0 kilo, ti mindre enn gullvinneren François de Haes fra Belgia men samme resultat som sølvvinneren Alfred Schmidt fra Estland.  Vektløftkonkurransen besto av tre løft, rykk og støt med en hånd og støt med begge hendene. Det var 14 utøvere fra 11 nasjoner i fjærvektklassen.


== OL-medaljer ==
1920  Antwerpen -  Sølv i vektløfting, fjærvekt


== Eksterne lenker ==
(en) Eugène Ryther – Olympedia 
(en) Eugène Ryther – Sports-Reference (OL-resultater – arkivert)
Canada under Sommer-OL 1920

Canada under Sommer-OL 1920. 52 sportsutøvere fra Canada, alle menn, deltok i ni grener under Sommer-OL 1920 i Antwerpen. Canada kom på tolvteplass med tre gull-, tre sølv- og tre bronsemedaljer. Friidrettsutøveren Archie McDiarmid var Canadas flaggbærer under åpningsseremonien.


== Medaljer ==


== Medaljevinnerne ==


== Kilder ==
Canada under Sommer-OL 1920: Resultater og profilside Arkivert 11. november 2017 hos Wayback Machine. på sports-reference.com
Tchaoudjo Athlétic Club

Tchaoudjo Athlétic Club er en togoleseisk fotballklubb fra byen Sokodé. Klubben spiller i Championnat National, landets toppdivisjon og spiller sine hjemmekamper på Stade Municipal.
Sør-Afrika under Sommer-OL 1920

Sør-Afrika under Sommer-OL 1920. 39 sportsutøvere fra Sør-Afrika deltok i sju sporter under Sommer-OL 1920 i Antwerpen. Sør-Afrika kom på 11.-plass med tre gull-, fire sølv- og tre bronsemedaljer. 


== Medaljer ==


== Medaljevinnerne ==
Ormeslanger

Ormeslanger er en avvikende gruppe av slanger. De er små og tynne med et gravende levevis, og lever stort sett av insekter. Ormeslangene eter regelmessig, i motsetning til andre slanger som sluker et stort bytte, og deretter går lenge uten mat
Skjellene er glatte, og i motsetning til de fleste andre slanger har de ikke store bukskjell. Hodet har samme diameter som kroppen, og den korte halen ender ofte i en pigg. Munnen sitter på undersiden av hodet, og øynene er reduserte. De har rester etter bekken, og har coronoidbein i underkjeven, men de fleste tennene og den venstre lungen er forsvunnet. Selv om de fleste har et butt hode, finnes det også arter med spisst hode, og arter med en krokformet snute. Hodet er utstyrt med føleorganer, som er synlig som små flekker på hodeskjellene.
De fleste ormeslanger er mindre enn 30 cm lange, og den minste av alle slanger, Leptotyphlops carlae (10 cm), tilhører gruppen. Den største arten er Rhinotyphlops schlegelii, som blir 100 cm lang. De fleste artene er spesialister på å ete maur og termitter, men noen tar større bytte, som meitemark. Skjellene er svært tykke, antakelig som beskyttelse mot angrep fra insekter. De har ikke gift, og er heller ikke i stand til å gape høyt nok til å bite mennesker.
Ormeslangene regnes som søstergruppen til alle andre slanger, Alethinophidia. Dette gjør dem interessante i forbindelse med teorier om slangenes opprinnelse. Noen hevder at ormeslangenes egenskaper er opprinnelige, og fantes hos stamfaren til alle slanger, mens andre hevder at de er en høyt spesialisert gruppe.
Denne gruppen omfatter tre familier. Ekte ormeslanger og falske ormeslanger har en vid utbredelse i varme strøk, mens primitive ormeslanger bare finnes i Amerika. 


== Eksterne lenker ==
(en) Ormeslanger hos Fossilworks 
(en) Ormeslanger hos ITIS 
(en) Kategori:Scolecophidia – bilder, video eller lyd på Wikimedia Commons 
(en) Scolecophidia – galleri av bilder, video eller lyd på Wikimedia Commons 
Scolecophidia – detaljert informasjon på Wikispecies 
Tetrapod Zoology – Scolecophidians: seriously strange serpents
Kley Lab – Video Clips videoer som viser hvordan byttet fanges og transporteres gjennom munnen
Henry Dafel

Henning Johannes «Henry» Dafel (født 8. januar 1889, død 21. august 1947) var en sørafrikansk friidrettsutøver som deltok i de olympiske leker 1920 i Antwerpen.
Dafel vant en olympisk sølvmedalje i friidrett under sommer-OL 1920 i Antwerpen. Han var med på de sørafrikanske laget som kom på andreplass på 4 x 400 meter stafett sammen med Clarence Oldfield, Jack Oosterlaak og Bevil Rudd. Det sørafrikanske stafettlaget fikk tiden 3.24,2 som var to sekunder svakere enn gullmedaljevinnerne fra Storbritannia. Dafel deltok også på 400 meter individuelt, han ble nummer seks, på 800 meter ble han utslått i semifinalen.
Han var også med på 4 x 100 meter stafett, med det sørafrikanske laget ble utslått i forsøksheatet.


== OL-medaljer ==
1920  Antwerpen -  Sølv i friidrett, 4 x 400 meter stafett  Sør-Afrika


== Referanser ==


== Eksterne lenker ==
(en) Henry Dafel – Olympics.com 
(en) Henry Dafel – Olympic.org 
(en) Henry Dafel – Olympedia 
(en) Henry Dafel – Sports-Reference (OL-resultater – arkivert) 
(en) Henry Dafel – Track and Field Statistics 
(en) Henry Dafel – TheSports.org
Eva Josefsen

Eva Josefsen (født 21. februar 1961 i Alta) er eb tidligere politiker og nå forsker. 
Hun satt på Sametinget i perioden 1997-2001, for Norske Samers Riksforbund. Hun har vært aktiv innen samepolitikken, og blant annet vært leder for Alta sameforening.Hun er utdannet innen økonomi og administrasjon ved Høgskolen i Finnmark og har doktorgrad i statsvitenskap fra Universitetet i Tromsø.  
Eva er datter av Ruth Rye Josefsen. 


== Referanser ==


== Kilder ==
Odd Mathis Hætta: Sametinget i navn og tall : Høsten 1997 - høsten 2001


== Eksterne lenker ==
(no) Eva Josefsen hos Stortinget 
(no) Eva Josefsen hos Norsk senter for forskningsdata
Clarence Oldfield

Clarence Winston Oldfield (født 27. november 1899, død 14. desember 1981) var en sørafrikansk friidrettsutøver som deltok i de olympiske leker 1920 i Antwerpen.
Oldfield vant en olympisk sølvmedalje i friidrett under sommer-OL 1920 i Antwerpen. Han var med på de sørafrikanske laget som kom på andreplass på 4 x 400 meter stafett sammen med Henry Dafel, Jack Oosterlaak og Bevil Rudd. Det sørafrikanske stafettlaget fikk tiden 3.24,2 som var to sekunder svakere enn gullmedaljevinnerne fra Storbritannia.


== OL-medaljer ==
1920  Antwerpen -  Sølv i friidrett, 4 x 400 meter stafett   Sør-Afrika


== Eksterne lenker ==
(en) Clarence Oldfield – Olympedia 
(en) Clarence Oldfield – Sports-Reference (OL-resultater – arkivert) 
(en) Clarence Oldfield – Track and Field Statistics
Jack Oosterlaak

Justus Kinloch Ayres «Jock» Oosterlaak (født 15. januar 1896, død 5. juni 1968) var en sørafrikansk friidrettsutøver som deltok i de olympiske leker 1920 i Antwerpen.
Oosterlaak vant en olympisk sølvmedalje i friidrett under sommer-OL 1920 i Antwerpen. Han var med på de sørafrikanske laget som kom på andreplass på 4 x 400 meter stafett sammen med Henry Dafel, Clarence Oldfield og Bevil Rudd. Det sørafrikanske stafettlaget fikk tiden 3.24,2 som var to sekunder svakere enn gullmedaljevinnerne fra Storbritannia. På 200 meter kom han på sjetteplass og på 100 meter ble han utslått i semifinalen.
Han var også med på 4 x 100 meter stafett, med det sørafrikanske laget ble utslått i forsøksheatet.  


== OL-medaljer ==
1920  Antwerpen -  Sølv i friidrett, 4 x 400 meter stafett  Sør-Afrika


== Eksterne lenker ==
(en) Jack Oosterlaak – Olympedia 
(en) Jack Oosterlaak – Sports-Reference (OL-resultater – arkivert)
Vårfly

Vårfly (Cerastis spp.) er en slekt av nattfly som tilhører underfamilien Noctuinae. To arter er funnet i Norge, fiolett vårfly er ganske vanlig i Sør-Norge, mens brunt vårfly er meget sjelden.


== Utseende ==
Middelsstore (vingespenn 32 – 38 mm for de norske artene), kraftige nattfly, forvingene mer eller mindre brunlige. Nyre- og ringmerkene pleier å være tydelige, ellers er det få tegninger. Bakvingene er hvit- eller gråaktige.


== Levevis ==
Larvene lever på ulike løvtrær, busker og urter. Disse artene finnes mest i skog og skogkanter. De voksne sommerfuglene flyr om natten tidlig på våren.


== Utbredelse ==
Seks av artene er utbredt i den palearktiske sone og én art i Nord-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Noctuinae
Gruppen Noctuini
Slekten vårfly, Cerastis Ochsenheimer, 1816
Cerastis faceta (Treitschke, 1835) – Nord-Afrika og Sør-Europa
brunt vårfly, Cerastis leucographa (Denis & Schiffermüller, 1775)
Cerastis orientalis Boursin, 1948 – Øst-Sibir
Cerastis pallescens (Butler, 1878) – Japan og Øst-Sibir
fiolett vårfly, Cerastis rubricosa (Denis & Schiffermüller, 1775)
Cerastis tenebrifera (Walker, 1865) – Nord-Amerika
Cerastis violetta Boursin, 1955 – Kina


== Kilder ==
Norges sommerfugler – Nattfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Fauna Europaea, utbredelsesdatabase for europeiske dyr. [3]
Utbredelsesdata: [4]


== Eksterne lenker ==
(en) Vårfly i Encyclopedia of Life 
(en) Vårfly i Global Biodiversity Information Facility 
(no) Vårfly hos Artsdatabanken 
(sv) Vårfly hos Dyntaxa 
(en) Vårfly hos Fauna Europaea 
(en) Vårfly hos ITIS 
(en) Vårfly hos NCBI 
(en) Kategori:Cerastis – bilder, video eller lyd på Wikimedia Commons 
Cerastis – detaljert informasjon på Wikispecies
Bernkastel-Kues

Bernkastel-Kues er en liten by midt i Moseldalen i delstaten Rheinland-Pfalz.  Byen er en av Tysklands mange dobbeltbyer, og er forent med bru over Mosel siden 1905. I Kues finnes den eldste kjente bosetningen i Moseldalen, fra steinalderen (4000-3000 før vår tidsregning.)
Over Bernkastel ligger restene av borgen Landshut. Den vart bygd av erkebiskop Heinrich von Vinstingen i 1277, og ødelagt av en brann i 1792.
Bernkastel har en flott markedsplass med gamle bygninger rundt, bla. er rådhuset i renessansestil fra 1608.
Kues er kjent som fødestedet for vitenskapsmannen Nikolaus von Kues.
Bernkastel-Kues har stor vinindustri, og er mest kjent for fruktige og søte Riesling-viner.

		


== Eksterne lenker ==
Offisielt nettsted 
(en) Bernkastel-Kues – kategori av bilder, video eller lyd på Commons 
(en) Bernkastel-Kues – galleri av bilder, video eller lyd på Commons
Björn J:son Lindh

Björn J:son Lindh (født Björn Lindh; 25. oktober 1944 i Arvika i Värmlands län, død 21. desember 2013 i Nora kommune) var en svensk fløytist, pianist og komponist. Han lagde musikk til flere filmer og TV-serier, blant annet Mannen på taket som ble regissert av Bo Widerberg og Jegerne som ble regissert av Kjell Sundvall.


== Referanser ==


== Eksterne lenker ==
(en) Björn J:son Lindh på Internet Movie Database 
(sv) Björn J:son Lindh i Svensk Filmdatabas 
(da) Björn J:son Lindh på Filmdatabasen 
(en) Björn J:son Lindh hos The Movie Database 
(en) Björn J:son Lindh på Discogs 
(en) Björn J:son Lindh på MusicBrainz 
(en) Björn J:son Lindh på Encyclopaedia Metallum 
(en) Björn J:son Lindh på Last.fm 
(en) Björn J:son Lindh på AllMusic 
Björn J:son Lindhs nettside
Björn J:son Lindh - Nettside utviklet av døtrene Lotta og Sissel
Torskemunnfly

Torskemunnfly (Calophasia lunula) er en sommerfugl som tilhører familien nattfly (Noctuidae). Den er utbredt nord til Sogn og Fjordane i Norge.


== Utseende ==
Et middelsstort (vingespenn 26 – 32 mm), brokete grålig eller brunlig nattfly. Arten kjennes lett på de tre skinnende hvite merkene (nyremerke, ringmerke og tappmerke) i forvingen og er i det hele tatt ganske karakteristisk. Forkroppen (thorax) er kledt med lysbrune hår, langs framkanten danner de en høy krage av oppstående hår. Forvingen er brunhvit til lysbrun med et mørkere midtfelt. Nyre-, ring- og tappmerkene er skinnende hvite. Nyremerket har gjerne ytterhjørnet dratt ut til en kort spiss. Ringmerket er lite og smalt, tappmerket, som ligger bak ringmerket, er nokså stort og langt ovalt. Mellomlinjene, som avgrenser midtfeltet, er doble, bare synlige i vingens bakerste halvdel der de danner en timeglassformet figur. Langs ytterkanten er den en tverr-rad av avlange, svarte flekker. Bakvingen er hvit med brune årer og brun bestøvning, langs ytterkanten lyst gråbrun. Larven er gulhvit, langs siden med et bredt, gråblått bånd som er overstrødd med svarte flekker av ulik størrelse. Langs sidene av ryggen er det et bredt bånd av svarte tverrflekker.


== Levevis ==
Arten lever på steinete steder som strender og rasmarker. Larvene utvikler seg på torskemunn (Linaria spp.), der de tross sine brokete farger er godt kamuflert. De voksne sommerfuglene flyr fra mai til august i to generasjoner som kan overlappe noe med hverandre.


== Utbredelse ==
Arten er utbredt i Palearktis, fra Europa til Stillehavet i Øst-Sibir. Siden 1960-tallet har den blitt innført til USA og Canada for å kontrollere torskemunn-arter som sprer seg som ugras der. I Norge er den nokså vanlig på Sørlandet og på Østlandet nord til Vågå, på Vestlandet finnes den i indre deler av Hordaland og Sogn og Fjordane.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Torskemunnfly [1]
Nettsiden Svenska Fjärilar, med bildegalleri: [2]
Calophasia lunula på UK moths: [3]


== Eksterne lenker ==
(en) torskemunnfly i Encyclopedia of Life 
(en) torskemunnfly i Global Biodiversity Information Facility 
(no) torskemunnfly hos Artsdatabanken 
(sv) torskemunnfly hos Dyntaxa 
(en) torskemunnfly hos Fauna Europaea 
(en) torskemunnfly hos ITIS 
(en) torskemunnfly hos NCBI 
(en) Kategori:Calophasia lunula – bilder, video eller lyd på Wikimedia Commons 
(en) Calophasia lunula – galleri av bilder, video eller lyd på Wikimedia Commons